LIGA pentru DEȘTEPTAREA ROMÂNIEI

Drumul către Țebea
2023-09-11 | Drumul către Țebea, Țebea, Hunedoara, Romania
Drumul către Țebea

Drumul către Țebea, unde bate inima românismului și simbolul dragostei, luptei și jertfei pentru Libertate, va fi întotdeauna unul încărcat de emoție.
Nu e ușor să stai la umbra Gorunului Lui Avram Iancu dacă ai puțină conștiință și dragoste sinceră pentru națiunea română.
Prezenți mai mulți ani la rând, asistând neputincioși la desacralizarea unui moment sacru prin huiduieli, miros de mici, parfumuri scumpe si un pregnant iz de ipocrizie și fals patriotism, anul acesta ne-am prezentat un pic altfel la umbra Gorunilor.
𝑳𝒊𝒈𝒂 𝒑𝒆𝒏𝒕𝒓𝒖 𝑫𝒆𝒔̦𝒕𝒆𝒑𝒕𝒂𝒓𝒆𝒂 𝑹𝒐𝒎𝒂̂𝒏𝒊𝒆𝒊, timp de trei zile, la Țebea a încercat să arate o altă față a ceea ce unii numesc patriotism.
Noi o numim normalitate, viață de zi cu zi.
Pe omul rânduit, creștin, educat și iubitor îl vezi după așezare și îl simți după cum te liniștește prezența sa.

Mulțumim tuturor celor care ne-au încurajat, ne-au aplaudat – fără să fi fost aduși pentru asta – și ne-au urat, cu speranță, succes.
Duhul lui Iancu nu se va pierde niciodată, indiferent cât de fals îl zbiară unii.
Duhul Lui Iancu este viu… și foșnește Gorunii!

#avramiancu #lider

Congresul național 𝗟𝗜𝗗𝗘𝗥
2023-06-24
𝟮𝟰 𝗶𝘂𝗻𝗶𝗲, zi de praznic al Nașterii Sfântului Ioan Botezătorul, marchează un an de la Congresul național 𝗟𝗜𝗗𝗘𝗥, în cadrul căruia s-a prezentat Manifestul “Liga pentru Deșteptarea României” – 𝗹𝗶𝗱𝗲𝗿𝗽𝗲𝗻𝘁𝗿𝘂𝗿𝗼𝗺𝗮𝗻𝗶𝗮.𝗿𝗼.

Am cules astăzi roadele unui an care a însemnat pentru noi multă muncă de 𝗰𝗲𝗿𝗰𝗲𝘁𝗮𝗿𝗲 și 𝗱𝗲𝘇𝘃𝗼𝗹𝘁𝗮𝗿𝗲, sub buna povățuire a tihnei și răbdării, care ne-a patronat direcția și a deschis o cale deloc ușoară, însă atât de necesară.

Cu acest prilej, vă anunțăm că Liga pentru Deșteptarea României a devenit un proiect de viitor, sustenabil și îndreptat către interesul național, al nostru, al tuturor. Pașii ce vor urma, înseamnă dincolo de nuanțarea scopului final și a modalității lui de implementare, deschiderea către o societate dornică de schimbare și asumare, faptic. Înseamnă încredere și responsabilitate, bună-cuviință și mult bun simț.

LIDER este pentru România, dar altfel. Nu cu pâine și circ, cum alții ne-au obișnuit, ci cu demnitate și integritate.

Pregătim proiecte în mai multe orașe ale României, în speranța că ușor, dar sigur, vor rodi și încolți semințele bunei rânduieli, ale firescului și ale bunului simț (atribut care lipsește cu desăvârșire din vocabularul și parcursul inițiativelor care pretind schimbare).

Președinte și inițiator,
AURELIU SURULESCU

#lider #liderpentruromania

Aureliu Surulescu

REZOLUȚIA DE LA BRAȘOV
2022-11-24 | REZOLUȚIA DE LA BRAȘOV, Brasov, Romania
REZOLUȚIA DE LA BRAȘOV

În urma întâlnirii care a avut loc la Brașov în data de 24 Iunie 2022, prin care s-a creat platforma civică “Liga pentru Deșteptarea României”, semnatarii au ajuns la următoarele concluzii principale privind starea de fapt din România:

– Țara se depopulează într-un ritm accelerat, atât din cauza emigrației masive, cât și a scăderii continue a natalității. În fiecare an pierdem tot mai mulți specialiști, profesioniști din toate domeniile și tineri talentați, care ar putea să contribuie decisiv la dezvoltarea României.

– Prăpastia dintre guvernanți și cetățeni se adâncește an de an, pe fondul scăderii încrederii românilor în autorități și în instituții, dar mai ales în clasa conducătoare, tot mai străină de interesul național și de nevoile reale ale românilor.

– Sistemul de educație este subminat și distrus sistematic, prin reforme și contrareforme haotice, care distrug ce a mai rămas bun și nu duc nicăieri.

– Sistemul sanitar este tot mai ineficient, iar starea de sănătate și speranța de viață a românilor sunt din ce in ce mai precare.

– Nivelul de trai al românilor scade de la an la an, pe fondul crizelor multiple, neglijent și slab gestionate, dar și din cauza lipsei de viziune a clasei conducătoare.

– Peste toate acestea se adaugă dezbinarea tot mai gravă dintre români, pe multiple planuri, care are printre cauze și lipsa unui ideal comun și a unei viziuni comune asupra viitorului țării.

– Drept urmare, tot mai mulți români își pierd speranța într-un viitor mai bun în țara lor, pentru ei și pentru copiii și nepoții lor.

În consecință, semnatarii au convenit să își unească eforturile pentru apărarea și promovarea principiilor și a valorilor de bază enunțate prin „Manifestul pentru Deșteptarea României” – un element unificator atât de necesar azi; pentru coagularea forțelor sănătoase din societate în jurul unei viziuni comune asupra viitorului țării pe termen lung, așa cum este conturată aceasta prin Manifest; pentru a strânge specialiști valoroși din toate domeniile importante, spre a lucra împreună atât la Planul de Țară pe termen lung, dar și pentru a elabora propuneri de măsuri concrete și soluții eficiente la principalele probleme ale țării și ale românilor, cu efect pe termen scurt și mediu.

În urma analizării situației din România, și a discuțiilor, s-a ajuns la concluzia că principalele obiective de urmărit cu prioritate sunt:

1. Protejarea familiei românești, cu toate nevoile ei de bază;

2. Oprirea distrugerii școlii românești și refacerea sistemului de educație;

3. Îmbunătățirea stării de sănătate și a speranței de viață a românilor;

4. Asigurarea siguranței energetice și alimentare a României, prin protejarea și exploatarea inteligentă a resurselor proprii.

În concluzie, semnatarii rezoluției se angajează să acționeze împreună în cadrul asigurat de Liga pentru Deșteptarea României, și să se sprijine reciproc în orice acțiune care izvorăște din principiile și viziunea din „Manifestul pentru Deșteptarea României”, pentru a urmări consecvent atingerea obiectivelor definite prin acest Manifest, făcând tot ceea ce depinde de noi pentru ca viitorul pe care ni-l dorim să devină realitate, pentru noi și pentru generațiile următoare.

SEMNATARI:

Asociația Neamunit România prin președinte Aureliu Surulescu
Asociația Scut Botoşănean prin președinte Bogdan Cărăuşu
Asociația Alianta Parintilor prin președinte Cristian Filip
Asociația George Ogăraru pentru Cultură și Sport prin director executiv Andreea Ogăraru
Asociația Bucovină Profundă prin președinte Mircea Pușcașu
Asociația Culturală Pro Basarabia și Bucovina prin președinte Marian Clenciu
Asociația Sat Concept prin președinte Daniel Stanc
Asociația Adoptă un Țăran prin președinte Hetti Benedek
Asociația Juriștilor pentru Apărarea Drepturilor și Libertăților prin președinte avocat Marina Ioana Alexandru
Asociația Tinerii din Ziua de Azi prin președinte Matei Cotigă

Ionel-Cătălin Diaconu – profesor pentru învățământ primar, vicepreședinte al Asociației Generale a Învățătorilor din România
ing. Andrei Lucian Dincă – secretar general al Asociației Neamunit
Camelia Stărcescu – jurnalist
ing. Cristian Țârlea – reprezentant al Asociației Neamunit filiala Cluj
Cristian Ciorăneanu – teolog și regizor
ing. Călin Șoș – reprezentant al Asociației Neamunit filiala Suceava
Tudor Sișu – cântăreț
George Timiș – antrenor sportiv
Casian Dîmb – țăran

Scut Botoşănean Alianta Parintilor Aureliu Surulescu Bucovina Profundă Sat Concept Daniel Stanc Marina-Ioana Alexandru Camelia Starcescu Sisu Tudor Mircea Puscasu Hetti Adriana Benedek Cristian Ciorăneanu Adoptă un țăran Ionel-Cătălin Diaconu JADL – Asociația Juriștilor pentru Apărarea Drepturilor și Libertăților Aureliu Surulescu Neamunit România Avocat Marina-Ioana Alexandru Andreea Ogararu
